Suplement i Certifikatës për kualifikimin profesional,
INSTALIM DHE MIRËMBAJTJE E LINJAVE TË TENSIONIT TË ULËT, TË MESËM DHE TENSIONIT TË LARTË, Niveli III në KSHK, referuar Nivelit III të KEK
 
Individi është i aftë:
· Tё konceptojё planin pёr hapjen e njё bisnesi tё vogёl nё veprimtaritё profesionale pёrkatёse.
· Tё kryejё llogaritje tё thjeshta ekonomike qё lidhen me veprimtaritё profesionale pёrkatёse.
· Të bëjë organizimin e vogël të punës në punimet e instalimit dhe mirëmbajtjes së linjave të TU dhe TL.
· Të interpretojë, plotësojë dhe përgatisë dokumentacionin teknik të profesionit.
· Të zbatoje standartet teknike të shfrytëzimit të impianteve dhe të pajisjeve të rrjetave 
· TU dhe TL
· Të interpretojë skemat primare të centraleve dhe nënstacioneve elektrike
· Të interpretojë skemat sekondare të centraleve dhe nënstacioneve elektrike
· Të zbatojë rradhën e punës për manovrimet në qarqet primare 
· Të kryejë kolaudimin e aparateve matëse, mbrojtëse dhe aparateve të tjera elektrike
· Të kryejë instalimin e një koke kablli të tensionit të lartë
· Të kryejë instalimin dhe mirëmbajtjen e elementeve të veçanta të pajisjeve të një impianti shpërndarës  TU dhe TL
· Të kryejë mirëmbajtjen e pajisjeve të centraleve dhe e nënstacioneve elektrike
· Të instalojë dhe mirëmbajë impiantin e tokëzimit dhe të rrufepritësit
· Të kryejë kontrollin e mjeteve dhe pajisjeve mbrojtëse
· Të përdorë dhe mirëmbajë veglat, pajisjet dhe materialet e punës
· Të kryejë veprimet kryesore për të dhënë ndihmën e shpejtë
· Të zbatojë standardet e profesionit gjatë kryerjes së punimeve
· Të zbatojë rregullat e sigurisë në punë e të mbrojtjes së mjedisit.

Mundësitë e kualifikimit të mëtejshëm dhe të punësimit:
 
Përfundimi me sukses i arsimit profesional nё profilin mësimor “Instalim dhe mirëmbajtje e linjave të tensionit të ulët, të mesëm dhe tensionit të lartë”, niveli III në KSHK, referuar nivelit III të KEK, e pajis individin me Certifikatën Profesionale dhe Suplementin e përkatës të nivelit, të punonjësit të kualifikuar në këtë profil profesional, të cilat njihen në territorin e Republikës së Shqipërisë. 

Ky arsimim i jep mundësi individit t’i drejtohet tregut të punës për t’u punësuar, si elektricist në ndërmarrje të ndryshme private/shtetërore të prodhimit, transmetimit, shpërndarjes, montimit, mirëmbajtjes dhe riparimit të linjave të TU, TM dhe TL, si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën e sistemit energjetik. 

Me përfundimin e këtij niveli, individi ka mundësi për vazhdimin e arsimimit në niveli IV në KSHK, referuar nivelit IV të KEK (teknik/menaxherial) të arsimit profesional (njëvjeçar) në drejtimin përkatës, për të fituar të drejtën e diplomës së “Maturës Shtetërore Profesionale”, me mundësi për vazhdimin e studimeve pas të mesme dhe universitare.


Shënim: Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).

